Para outras páxinas con títulos homónimos véxase: Lila.

| Lilas (xénero *Syringa*) |
| --- |
| Lilas comúns (*Syringa vulgaris*) en flor |
| Clasificación científica |
| 

|  |  |
| --- | --- |
| Reino: | Plantae |
| División: | Fanerógama / Magnoliophyta |
| Clase: | Magnoliopsida |
| Orde: | Lamiales |
| Familia: | Oleaceae |
| Tribo: | Oleeae |
| Xénero: | ***Syringa***L. *Sp. Pl.*, vol. 1: 9, 1753  |

 |
| Especies |
| Arredor de 20 especies; véxase no texto. |
| Sinonimia |
| * *Lilac* Mill. Gard. Dict. Abr. ed. 4: s.p. (1754).
* *Liliacum* Renault, Fl. Orne: 100 (1800).
* *Busbeckia* Hécart, Bosquets Agrem.: 94 (1808), nom. inval.
* *Ligustrina* Rupr. Beitr. Pflanzenk. Russ. Reiches 11: 55 (1859).
 |

As **lilas** son as distintas especies do xénero botánico ***Syringa***. Existen arredor de vinte especies aceptadas, das máis de 100 descritas, de fanerógamas na mesma familia cás oliveiras (Oleaceae), nativas de Europa e Asia. As lilas medran desde grandes arbustos a pequenas árbores, de 2 a 10 m de altura. As follas son opostas (ocasionalmente en grupos de tres), deciduas, e na maioría das especies simples e acorazonadas, e pinnadas nunhas poucas especies (por exemplo en *S. laciniata* ou *S. pinnatifolia*). As flores prodúcense na primavera, cada unha de arredor de 1 cm de diámetro, brancas, de cor rosa pálida ou máis xeralmente purpúreas, con catro pétalos, en longas panículas, e en varias especies cun forte recendo. A floración comeza logo de 80 a 110 día graos.

As *Syringa* son comidas por larvas dalgunhas especies de Lepidoptera, entre elas *Amphipyra pyramidea*, *Crocallis elinguaria* e *Amphipyra berbera*.

### Cultivo e usos

Cultivar de lilas de flores brancas en floración.
As lilas son moi utilizadas como arbustos en parques e xardíns de zonas temperadas. Ademais das especies listadas abaixo, desenvolvéronse varios híbridos e numerosos cultivares. O termo **lila francesa** é común para se referir a cultivares modernos de dobres flores, grazas ao traballo do prolífico cultivador Victor Lemoine.

As lilas florean nas pólas vellas, e producen máis flores se non se podan. Cando é podada a planta responde producindo pólas vexetativas (chupóns) con alta velocidade de crecemento e sen flores, nun intento de restaurar as pólas suprimidas; unha lila podada produce poucas ou ningunha flor durante dun a cinco ou máis anos, antes que a nova maduración sexa abonda para comezar a florear. As lilas non podadas florean cada ano. De todos os xeitos, debería practicarse regularmente unha poda metódica. Esta faise correctamente despois de finalizada a floración e antes que se formen os gomos.   

Medran xeralmente mellor en solos lixeiramente alcalinos.

Os arbustos poden ser podados para previr o mildio, causado por unha pobre circulación do ar.

As lilas purpúreas simbolizan o primeiro amor e as lilas brancas a xuventude e a inocencia.

A madeira de lila é de gran fechado, de poros difusos, extremadamente dura e unha das máis mestas de Europa. O sámago é tipicamente cremoso e a cerna ten varias tonalidades de pardo e púrpura. Úsase para cadaleitos, instrumentos musicais, rabos de ferramentas e coitelos etc. Ao secar, tende a se curvar e xerar fendas. A madeira de lila común é máis dura cá de *Syringa josikaea*.

*Syringa vulgaris* é a flor do Estado de Nova Hampshire (Estados Unidos), por mor de que "é simbólico para o carácter dos habitantes do Estado de Granito" (New Hampshire Revised Statute Annotated (RSA) 3:5).

### Etimoloxía

O nome científico do xénero *Syringa* deriva de *syrinx* (xiringa), referíndose ao estado oco das pólas novas dalgunhas especies.

* Follas de lilaFollas de lila
* Flores de lilaFlores de lila
* Cultivar de lila de dobre florCultivar de lila de dobre flor
* Lila ananaLila anana

### Especies aceptadas

* *Syringa afghanica*
* *Syringa debelderorum*
* *Syringa emodi* - lila do Himalaia.
* *Syringa fauriei*
* *Syringa inodora*
* *Syringa josikaea*
* *Syringa komarowii* (sin. *S. reflexa*)
* *Syringa laciniata* - lila de folla cortada.
* *Syringa meyeri*
* *Syringa oblata*
* *Syringa persica L.* lila de Persia.
* *Syringa pinetorum*
* *Syringa pinnatifolia*
* *Syringa protolaciniata*
* *Syringa pubescens* (sin. *S. julianae*, *S. patula*)
* *Syringa reticulata* (sin. *S. pekinensis*) - lila do Xapón.
* *Syringa spontanea*
* *Syringa sweginzowii*
* *Syringa tibetica*
* *Syringa tomentella*
* *Syringa villosa*
* *Syringa vulgaris* - lila común
* *Syringa wolfii*
* *Syringa yunnanensis* (sinónimo de *S. tomentella* subsp. *yunnanensis*) - lila de Yunnan.

Notas
-----

1. ↑  "*Lila (planta)*". *Royal Botanic Gardens, Kew: World Checklist of Selected Plant Families*. Consultado o 7 de maio de 2010.
2. ↑  Definicións no *Dicionario da Real Academia Galega* e no Portal das Palabras para *lila*.
3. ↑  *Syringa* en The Plant List

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lila*** |

|  |  |
| --- | --- |
|  | Wikispecies posúe unha páxina sobre:  ***Lila*** |

### Ligazóns externas

* Flora Europea: *Syringa*
* Flora da China: *Syringa*
* Flora do Paquistán: *Syringa*
* *Syringa* en Flora Ibérica, RJB/CSIC, Madrid
* Artigo *Syringa* Arquivado 26 de outubro de 2013 en Wayback Machine. en Gardenology.org

|  |  |
| --- | --- |
| Control de autoridades | 
* Wd: Q157449
* BRE: 3665745
* EBID: ID
* GND: 4253537-2
* LCCN: sh85076957

 |

|  |  |
| --- | --- |
| Identificadores taxonómicos | 
* APNI: 198366
* Dyntaxa: 1006345
* EOL: 38055
* EPPO: 1SYRG
* FloraBase: 21912
* FoC: 132143
* GBIF: 3172235
* iNaturalist: 47732
* IPNI: 28423-1
* ITIS: 32994
* NBN: NHMSYS0000464127
* NCBI: 24208
* POWO: ID
* Soortenregister: 120831
* Tela Botanica: 87283
* Tropicos: 40009205
* PLANTS: SYRIN
* VASCAN: 1736

 |

|  |  |
| --- | --- |
| Identificadores | 
* MeSH: D031662
* UMLS: C0446269

 |